

05.06.2023.

FK – 21.06.2023.

vēlamais izskatīšanas datums domē – 28.06.2023.

sagatavotājs un ziņotājs: Kāpa

LĒMUMS

Ādažos, Ādažu novadā

2023. gada 28. jūnijā Nr.{{DOKREGNUMURS}}

**Par nekustamā īpašuma nodokļa atvieglojumu piemērošanu**

Ādažu novada pašvaldības dome 2022. gada 26. oktobrī pieņēma lēmumu Nr. 529 “Par nekustamā īpašuma nodokļa atvieglojumiem Rasiņu ielas atjaunošanai”, nolemjot piekrist, ka pašvaldībai piederošās Rasiņu ielas seguma uzlabojumi (turpmāk – Projekts) par kopējo summu EUR 31 969,97, kur EUR 14 600 ir iedzīvotāju (turpmāk – Īpašnieki) līdzfinansējums atzīstams par sabiedrisko labumu, paredzot piemērot nekustamā īpašuma īpašniekiem, kuri piedalās ar līdzfinansējum nekustamā īpašuma nodokļa (NĪN) atvieglojumus pēc Projekta īstenošanas saskaņā ar pašvaldības 2021. gada 24. novembra saistošo noteikumu Nr. 37/2021 “Par nekustamā īpašuma nodokļa atvieglojumu piešķiršanu Ādažu novadā" (turpmāk – Noteikumi) 32.5. apakšpunktu.

2022. gada 1. novembrī starp pašvaldību un 9 Īpašniekiem tika noslēgts līgums Nr. JUR 2022-11/1179 “Par projekta “Ceļu seguma atjaunošana Rasiņu ielā ar asfaltbetonu” īstenošanu ar kopējo līdzfinansējumu EUR 14 600. Saskaņā ar pašvaldības administrācijas Grāmatvedības nodaļas sniegto informāciju šie Īpašnieki veica minētā līdzfinansējuma summas iemaksu pašvaldības budžetā (pielikums Nr.1).

24.05.2023. darbu pieņemšanas-nodošanas aktā ir dokumentēts apliecinājums, ka ir pabeigta Rasiņu ielas seguma atjaunošana ar asfaltbetonu, posmā no Jaunkūlu ielas līdz Rasiņu ielai 9, Ādažos, 0,16 km garumā. Projekta kopējās izmaksas ir EUR 26 409,77 bez PVN (31 955,82 ar PVN).

Īpašniekiem nav NĪN parādu pret pašvaldību.

Saskaņā ar Ādažu novada būvvaldes 06.06.2023. informāciju Īpašnieki, kuri ir piedalījās ar līdzfinansējumu, nav veikuši patvaļīgu būvniecību, Īpašniekiem nav objektu, kuru būvniecība ir pārtraukta, un Īpašniekiem piederošie nekustamie īpašumi nav atzīti par vidi degradējošiem objektiem.

Likuma „Par nekustamā īpašuma nodokli” (turpmāk – Likums) 5. panta trešā daļa nosaka, ka pašvaldība var izdot saistošos noteikumus, paredzot atvieglojumus atsevišķām NĪN maksātāju kategorijām. NĪN atvieglojumu piešķiršanas kārtība ir noteikta Noteikumos, kuru 9. un 10. punkts nosaka, ka NĪN atvieglojumus nepiešķir, ja nekustamais īpašums atzīts par vidi degradējošu objektu, ja uz zemesgabala atrodas ēkas vai būves, kas nav nodotas ekspluatācijā un būvdarbi tiek veikti bez būvvaldē reģistrētas būvatļaujas vai arī būvdarbu pārtraukšana nav reģistrēta un būve nav iekonservēta, kā arī, ja NĪN maksātājam ir parāds pret pašvaldību.

Noteikumu 32.5. apakšpunkts nosaka, ka nodokļu maksātājiem, kas par saviem līdzekļiem izbūvējuši maģistrālās koplietošanas inženierbūves vai to daļu publiskai lietošanai (t.sk. ūdensvadi), ko neizmanto komerciālos nolūkos, piešķir NĪN atvieglojumu 90 % apmērā no NĪN par visiem nodokļa maksātājam piederošajiem īpašumiem Ādažu novadā. Pirms objekta izbūves persona un pašvaldība noslēdz attiecīgu vienošanos. Atvieglojumu piešķir pēc objekta nodošanas ekspluatācijā. Atvieglojuma apmērs nedrīkst pārsniegt 90 % no summas, ko persona ieguldījusi objekta būvniecībā. Ja atvieglojums attiecīgajā kalendāra gadā ir mazāks, nekā ieguldījums objektā, tad atvieglojumu piemēro līdz 10. kalendāra gadam.

Ņemot vērā, ka daļa no Īpašniekiem ir izpildījuši ar Līgumu uzņemtās saistības un ir ieguldījuši līdzekļus pašvaldības ceļa atjaunošanā, kā arī ir iestājušies Noteikumu 32.5. apakšpunktā noteiktie apstākļi, un nav iestājušies Noteikumu 9. un 10. punktā noteiktie apstākļi, kas ir par pamatu NĪN atvieglojumu nepiešķiršanai, Īpašniekiem ir piešķirams NĪN atvieglojums 90 % apmērā par viņiem piederošiem nekustamajiem īpašumiem.

Pamatojoties uz likuma „Par nekustamā īpašuma nodokli” 5. panta trešo daļu, Noteikumu 9. un 10. punktu un 32.5. apakšpunktu, kā arī Finanšu komitejas 21.06.2023. atzinumu, Ādažu novada pašvaldības dome

**NOLEMJ:**

1. Piešķirt šī lēmuma pielikumā Nr.2 norādīto īpašumu Īpašniekiem nekustamā īpašuma nodokļa atvieglojumu 90 % apmērā, sākot ar 2023. gada 3. ceturksni par viņiem piederošajiem nekustamajiem īpašumiem, par veikto ieguldījumu sabiedriskās infrastruktūras ceļu seguma atjaunošanā ar asfaltbetona segumu Rasiņu ielā.
2. Pašvaldības administrācijas Grāmatvedības nodaļai nodrošināt lēmuma izpildi.
3. Lēmumu var pārsūdzēt Administratīvā rajona tiesā (Baldones iela 1A, Rīga) viena mēneša laikā no tā spēkā stāšanās dienas.

Pašvaldības domes priekšsēdētāja K. Miķelsone

Noraksti

Īpašniekiem (uz e pastu saskaņā ar tabulu)

@ JIN, GRN